LEGISLATÍVNA RADA VLÁDY
   SLOVENSKEJ REPUBLIKY

     Na rokovanie vlády SR
                                                                                      dňa 2. marca 2005
                                                                                      K materiálu č. 1291/2005
                                                                                      K bodu č. 23

	        S T A N O V I S K O

k návrhu poslancov Národnej rady Slovenskej republiky Roberta KALIŇÁKA a Romana VAVRÍKA na vydanie zákona, ktorým sa a dopĺňa zákon č.124/1992 Zb. o Vojenskej polícii v znení neskorších predpisov (tlač 1291) 
________________________________________________________________

I
	
	         Podľa § 70 ods. 2 zákona Národnej rady Slovenskej republiky č.350/1996 Z. z. o rokovacom poriadku Národnej rady Slovenskej republiky v znení neskorších predpisov požiadal predseda Národnej rady Slovenskej republiky P. Hrušovský listom z 18. januára 2005 vládu Slovenskej republiky o zaujatie stanoviska k návrhu poslancov Národnej rady Slovenskej republiky Roberta KALIŇÁKA a Romana VAVRÍKA na vydanie zákona, ktorým sa a dopĺňa zákon č.124/1992 Zb. o Vojenskej polícii v znení neskorších predpisov (tlač 1291). 

Cieľom predloženého poslaneckého návrhu je vytvoriť optimálny legislatívny rámec pre činnosť Vojenskej polície a zvýšiť účinnosť prevencie proti prenikaniu trestnej činnosti do rezortu Ministerstva obrany Slovenskej republiky.
V dôvodovej správe sa uvádza, že  predložený návrh nebude mať dopad na štátny rozpočet  ani rozpočty obcí a rozpočty vyšších územných celkov a nebude mať vplyv na pracovné sily. S týmto konštatovaním sa stotožňuje odbor štátneho rozpočtu Ministerstva financií Slovenskej republiky. 

Minister obrany Slovenskej republiky, ako predkladateľ návrhu zákona na rokovanie vlády SR odporúča vláde SR s návrhom vysloviť súhlas a zároveň uplatňuje k návrhu legislatívno-technické pripomienky, ktoré sú zapracované v priloženom návrhu stanoviska vlády. 

II
          
Legislatívna rada vlády Slovenskej republiky prerokovala predmetný návrh zákona na svojom zasadnutí 22. februára 2005 a vláde Slovenskej republiky odporučila  s ú h l a s i ť  s predloženým návrhom, za predpokladu akceptovania jej pripomienok uvedených v pripojenom návrhu stanoviska vlády Slovenskej republiky. 

 III
	            
Návrh

S T A N O V I S K O
vlády Slovenskej republiky
k návrhu poslancov Národnej rady Slovenskej republiky Roberta KALIŇÁKA a Romana VAVRÍKA na vydanie zákona, ktorým sa a dopĺňa zákon č.124/1992 Zb. o Vojenskej polícii v znení neskorších predpisov (tlač 1291) 
________________________________________________________________

Vláda  Slovenskej   republiky vyslovuje  s  predmetným  návrhom  zákona  
s  ú h l a  s za predpokladu akceptovania jej pripomienok uvedených v tomto stanovisku vlády:

1. K názvu 

Za slovami „z...2005“ je potrebné vložiť čiarku.
Názov zákona je potrebné upraviť takto:
„Návrh zákona, ktorým sa mení a dopĺňa zákon č. 124/1992 Zb. o Vojenskej polícii v znení zákona č. 422/2002 Z.z. a ktorým sa menia a dopĺňajú niektoré zákony“.

2. K čl. I -bodu 1

V odseku 2 na konci je potrebné doplniť úvodzovky a za nimi vetu ukončiť. 
Úvodnú vetu k poznámke k odkazu 1 je potrebné upraviť takto: Poznámky pod čiarou k odkazom 1 a 1a znejú“. 
V poznámke pod čiarou k odkazu 1 slová „neskorších predpisov“ je potrebné nahradiť slovami „zákona č. 455/2004 Z.z.“. 
Poznámku pod čiarou k odkazu 1a  je potrebné upraviť takto: „1a) Napríklad oznámenie Ministerstva zahraničných vecí Slovenskej republiky č.566/2004 Z.z. o uzavretí Zmluvy medzi štátmi, ktoré sú zmluvnými stranami Severoatlantickej zmluvy, vzťahujúcej sa na status ich ozbrojených síl.“.

3. K bodu 2

V § 2 úvodnej vete je potrebné vypustiť dvojbodku, 
v písmene a) za slovom „vojakov2) je potrebné vypustiť celý text,
v písmene b) na konci je potrebné pripojiť slová „a zamestnancov ministerstva pri výkone povolania“,
v poznámke pod čiarou k odkazu 2 je potrebné  nahradiť nesprávne uvedené číslo zákona  „370“ číslom „372“ a túto opravu vykonať aj v ďalšom texte. 

4. K bodu 3

V § 3 ods.1 písm.k) slová „určí minister“ je potrebné nahradiť slovami „vydá ministerstvo“,
v § 3 ods.1 písmená o) a p) slovo „stanoví“ je potrebné nahradiť slovom „určí“,
v § 3 ods.2 slovo „stanoví“ je potrebné nahradiť slovom „určí“,
úvodnú vetu k poznámkam k odkazom 2a  až 2d je potrebné upraviť takto: 
„Poznámky pod čiarou k odkazom 2a  až 2d  znejú:“.

5. K bodu 4

V § 4 ods.2 slová „V čele Vojenskej polície stojí“ je potrebné nahradiť slovami „Vojenskú políciu riadi a za jej činnosť zodpovedá“. 

6. K bodu 5
            
 Úvodnú vetu je potrebné upraviť takto :
„Doterajší text § 6 sa označuje ako odsek 1 a dopĺňa sa odsekom 2, ktorý znie :“

7. K bodu 6
	
Bod 6 je potrebné riešiť v spojení s bodom 5 podľa pripomienky navrhnutej k bodu 5. Nadväzne je potrebné body „7 až 21“ označiť ako body „6 až  20“.

8. K bodom 9 a 10

Na konci úvodnej vety slová „b),c)“ je potrebné nahradiť slovami „b) a c)“.
9. K bodu 11
	
V úvodnej vete slová  „písmená „a) až m)“ je potrebné nahradiť slovami „slová „písm. a až m)“.“

10. K bodu 13
	
V § 18 ods.1 slová „za určitých podmienok i iných osôb3a)“ je potrebné nahradiť slovami „priestupky podľa osobitného predpisu3a)“. 

Poznámku pod čiarou je potrebné uviesť v množnom čísle a za označením odkazov vypustiť označenie „)“.

11. K bodu 14

V úvodnej vete slovo „písm.“ je potrebné uviesť bez skracovania.

12. K bodu 15

V úvodnej vete za slovo „sa“ je potrebné vložiť slová „za písmenom k)“ , slová „odseky l) a m)“ je potrebné nahradiť slovami „písmená l) a m),“.

13. K bodu 16
	
Úvodnú vetu je potrebné upraviť takto : „ § 22 sa dopĺňa odsekom 5, ktorý znie:“.

14. K bodu 17	

Citáciu uvedenú v poznámke pod čiarou k odkazu  5 je potrebné uviesť veľkým písmenom.

15. K bodu 18

Úvodnú vetu k poznámkam k odkazom 5a a 5b je potrebné uviesť v množnom čísle a citácie k odkazom 5a a 5b je potrebné uviesť ako samostatné vety.

16. K bodu 19

V § 31a ods. 2 slovo „ktoré“ je potrebné vypustiť.

17. K bodu 20

Citáciu uvedenú v poznámke pod čiarou k odkazu  7 je potrebné uviesť veľkým písmenom.

18. K čl. II

V poznámke pod čiarou k odkazu  31  je potrebné za označením odkazu „31)“ vypustiť označenie „)“.

Citáciu uvedenú v poznámke pod čiarou k odkazu  31 je potrebné uviesť veľkým písmenom.

19. K čl. IV

	Navrhovaná účinnosť „1. marec 2005“ je nereálna, je potrebné zohľadniť legisvakanciu. 

Bratislava : 22. februára 2005
Vypracovala : Jiřina Fischerová
Schválil: 	   Štefan Grman 
		   generálny riaditeľ
       	           sekcie vládnej legislatívy      

                   

		Daniel  L I P Š I C
             podpredseda vlády SR,
                                                                            minister spravodlivosti SR a
                                                                     predseda Legislatívnej rady vlády SR